pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.วิทย์ จัดนวัตวณิชย์ 60 เด็ก มอ.คว้าชัยระดับประเทศ
วันอังคารที่ 14 กุมภาพันธ์ 2560
ก.วิทย์ จัดนวัตวณิชย์ 60 เด็ก มอ.คว้าชัยระดับประเทศ
ก.วิทย์ จัดนวัตวณิชย์ 60 เด็ก มอ.คว้าชัยระดับประเทศ
สํานักงานเลขานุการคณะกรรมการส่งเสริมกิจการอุทยานวิทยาศาสตร์ (สอว.) กระทรวงวิทยาศาสตร์และเทคโนโลยี ร่วมกับอุทยานวิทยาศาสตร์ภาคใต้ โดย มหาวิทยาลัยสงขลานครินทร์ จัดโครงการเส้นทางสู่นวัตวณิชย์ ประจําปี 2560 ระดับประเทศ (Research to Market Thailand : R2M 2017) ณ โรงแรมทีอาร์ ร็อคฮิลล์ อ.หาดใหญ่ จ.สงขลา เมื่อวันที่ 3-4 กุมภาพันธ์ 2560 โดยมีนักศึกษาจากมหาวิทยาลัยเครือข่ายอุทยานวิทยาศาสตร์ภูมิภาคเข้าร่วมแข่งขันทั้งหมด 20 ทีม ในการนี้ รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ให้เกียรติเป็นประธานในพิธีมอบรางวัลแก่ผู้ชนะการแข่งขัน ซึ่งมีรางวัลทั้งหมด 6 รางวัล ได้แก่รางวัลชนะเลิศ คือ ทีมชายสามหญิงหนึ่ง มหาวิทยาลัยสงขลานครินทร์ ชื่อผลงานวิจัย วัสดุปิดแผลที่ได้จากเซลลูโลสที่ผลิตจากแบคทีเรียผสมสารชีวภาพจากเชื้อแลกโตบาซิลลัส แรมโนซัส จีจี เอทีซีซี 53103 (Lactobacillus rhamnosus GG ATCC 53103)
รางวัลรองชนะเลิศอันดับ 1 คือ ทีม Pack for green มหาวิทยาลัยราชภัฏอุตรดิตถ์ ชื่อผลงานวิจัย สารชะลอการสุกของผลไม้
รางวัลรองชนะเลิศอันดับ 2 คือ ทีม The Folks มหาวิทยาลัยเชียงใหม่ ชื่อผลงานวิจัย แผ่นฟิล์มเส้นใยพรอพอลิสใช้ระงับเชื้อและยับยั้งการแบ่งตัวของเซลล์มะเร็งในช่องปาก
รางวัลชมเชย 3 รางวัล คือ ทีม Light มหาวิทยาลัยสงขลานครินทร์ ชื่อผลงานวิจัย แผ่นแปะกระพุ้งแก้มที่มีนอร์ททริปไทลีนเป็นส่วนประกอบและเปคตินเป็นสารก่อฟิล์มยึดเกาะ ,ทีม Ideanity มหาวิทยาลัยขอนแก่น ชื่อผลงานวิจัย ระบบนําความเย็นจากน้ําล้นของเครื่องผลิตน้ําแข็งกลับมาใช้ในการผลิตน้ําแข็ง และทีม Young Blood มหาวิทยาลัยสงขลานครินทร์ ชื่อผลงานวิจัย สารลดโลหะหนักในอาหารทะเล
สําหรับโครงการเส้นทางสู่นวัตวณิชย์ หรือ Research to Market (R2M) เป็นโครงการที่จัดทําขึ้นเพื่อส่งเสริมและผลักดันให้มีการนําผลงานวิจัยและนวัตกรรมจากมหาวิทยาลัยหรือหน่วยงานด้านการวิจัยและพัฒนา ไปสู่การใช้ประโยชน์ในเชิงธุรกิจ โดยอาศัยกลไกและบริการของอุทยานวิทยาศาสตร์ภูมิภาค ซึ่งจําเป็นที่จะต้องมีการศึกษาความเป็นไปได้ของผลงานวิจัยดังกล่าวเพื่อเป็นแนวทางในการพัฒนาและนําไปประยุกต์ใช้ โดยจะศึกษาความเหมาะสมของเทคโนโลยีหรือนวัตกรรมกับความต้องการของตลาดควบคู่กันไป รูปแบบการจัดกิจกรรม R2M คือ รับสมัครทีมตัวแทนนักศึกษาทีมละไม่เกิน 5 คน จับคู่ผลงานวิจัย เพื่อจัดทําเป็นแผนศึกษาความเป็นไปได้ทางธุรกิจประกวดเลือกสรรตัวแทนในระดับมหาวิทยาลัย ระดับภูมิภาค (ภาคเหนือ ภาคตะวันออกเฉียงเหนือ และภาคใต้ ) เข้าสู่การแข่งขันระดับประเทศ ภายใต้การสนับสนุนจากสํานักงานเลขานุการคณะกรรมการส่งเสริมกิจการอุทยานวิทยาศาสตร์ สํานักงานปลัดกระทรวงวิทยาศาสตร์และเทคโนโลยี (สอว.)
สําหรับการแข่งขันโครงการเส้นทางสู่นวัตวณิชย์ ประจําปี 2561 ระดับประเทศ (Research to Market Thailand : R2M 2018) จะจัด ณ จ.เชียงใหม่ โดยมีอุทยานวิทยาศาสตร์ภาคเหนือ (จ.เชียงใหม่) เป็นเจ้าภาพ
ข่าว/ภาพโดย : สํานักงานเลขานุการคณะกรรมการส่งเสริมกิจการอุทยานวิทยาศาสตร์กระทรวงวิทยาศาสตร์และเทคโนโลยีโทร. (66) 2333 3942-3
เผยแพร่ข่าวโดย : นายภูษิต โพธิ์แสง
E-Mail : spa@most.go.th Facebook : spaMOST
รัฐบาลไทย-ข่าวทำเนียบรัฐบาล-​“จุรินทร์” คิกออฟโครงการ “พาณิชย์ลดราคา” ล็อต 4 นำสินค้าถูกสุดๆ ขาย 878 อำเภอ
วันศุกร์ที่ 5 มิถุนายน 2563
​“จุรินทร์” คิกออฟโครงการ “พาณิชย์ลดราคา” ล็อต 4 นําสินค้าถูกสุดๆ ขาย 878 อําเภอ
“จุรินทร์” คิกออฟเปิดตัวโครงการ “พาณิชย์ลดราคา! ช่วยประชาชน” ล็อตที่ 4 รอบนี้จัดพิเศษลงลึกถึงระดับอําเภอ 878 อําเภอทั่วประเทศ ดีเดย์ 7 มิ.ย.นี้ เริ่มก่อน 45 จังหวัด 45 อําเภอ ก่อนจัดให้ครบทุกอําเภอภายใน 2 เดือน
“จุรินทร์”คิกออฟเปิดตัวโครงการ “พาณิชย์ลดราคา! ช่วยประชาชน” ล็อตที่ 4 รอบนี้จัดพิเศษลงลึกถึงระดับอําเภอ 878 อําเภอทั่วประเทศ ดีเดย์ 7 มิ.ย.นี้ เริ่มก่อน 45 จังหวัด 45 อําเภอ ก่อนจัดให้ครบทุกอําเภอภายใน 2 เดือน เผยมีสินค้าพิเศษ 6 รายการสุดถูก ข้าวสาร ไข่ไก่ น้ํามันปาล์ม ปลากระป๋อง น้ําตาลทราย และสินค้าอุปโภคบริโภค
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยในการเป็นประธานเปิดโครงการ “พาณิชย์ลดราคา! ช่วยประชาชน ระดับอําเภอ” (Lot 4) ร่วมกับนายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ และผู้บริหารระดับสูงของกระทรวงพาณิชย์ ว่า เป็นการเริ่มต้นภารกิจสําคัญอีกครั้งหนึ่งของกระทรวงพาณิชย์ คือ การร่วมมือกับภาคเอกชนสนองตอบต่อความต้องการของพี่น้องประชาชนผู้บริโภคชาวไทยทั่วทั้งประเทศ เพื่อลดค่าครองชีพให้กับพี่น้องประชาชน เป็นล็อตที่ 4 ซึ่งถือเป็นล็อตพิเศษที่ลงลึกไปถึงทุกอําเภอทั่วทั้งประเทศทั้ง 76 จังหวัด โดยจะมีการดําเนินการจัดสถานที่ลดราคาทั้ง 878 อําเภอ ภายในระยะเวลา 2 เดือน คือ ตั้งแต่เดือนมิ.ย.-ก.ค.2563
ทั้งนี้ การลดราคาจะเริ่มดําเนินการตั้งแต่วันอาทิตย์ที่ 7 มิ.ย.2563 เริ่มต้นก่อนใน 45 จังหวัด 45 อําเภอทั่วทั้งประเทศ โดยสถานที่จัดงานอาจจะเป็นที่ที่ว่าการอําเภอ หรือศาลากลางจังหวัด หรือพื้นที่อื่นๆ ที่เหมาะสม โดยตนจะเดินทางไปเริ่มต้นที่อําเภอหางดง จังหวัดเชียงใหม่ เพื่อเปิดตัว พร้อมทั้งอีก 44 อําเภอ 45 จังหวัด จากนั้นจะทยอยดําเนินการให้ครบทุกอําเภอต่อไป
ก่อนหน้านี้ กระทรวงพาณิชย์ได้ดําเนินโครงการ ในล็อตที่ 1 ล็อตที่ 2 และล็อตที่ 3 มาระยะหนึ่งแล้ว มีสินค้าเข้าร่วมจํานวนถึง 4,845 รายการ มีห้างสรรพสินค้าทั้งระดับประเทศและระดับท้องถิ่นเข้าร่วมลดราคาในทุกจังหวัด และหากรวมล็อตที่ 4 จะมีสินค้าลดราคาเพิ่มขึ้นเป็น 7,158 รายการ
สําหรับสินค้าเด่นที่จะมีการลดราคาเป็นพิเศษประกอบด้วย 6 รายการ ได้แก่ 1.ข้าวสาร น้ําหนัก 5 กิโลกรัม ยี่ห้อ อคส. ขององค์การคลังสินค้า (อคส.) จําหน่ายถุงละ 99 บาท 2.ไข่ไก่แพ็กละ 10 ฟองขาย ขายแพ็กละ 20 บาท หรือตกฟองละ 2 บาท ทั้งหมด 15 ล้านฟอง 3.น้ํามันปาล์มขวดขนาด 1 ลิตร ขายขวดละ 30 บาท 4.ปลากระป๋อง กระป๋องละ 10 บาท 5.น้ําตาลทราย กิโลกรัมละ 20 บาท และ 6.รายการอื่นๆ ซึ่งจะมีสินค้าอยู่ในแต่ละเต็นท์ 50-100 รายการด้วยกัน ลดราคาสูงสุด 68%
ผู้สื่อข่าวรายงานว่า ในการเปิดตัวโครงการพาณิชย์ลดราคา! ช่วยประชาชน ล็อตที่ 4 นี้ นายจุรินทร์ได้มีการประชุมผ่านระบบออนไลน์ Zoom conference เพื่อซักซ้อมการลดราคาช่วยประชาชนทุกอําเภอทั่วไทยกับพาณิชย์จังหวัด และผู้ประกอบการในต่างจังหวัด และได้มอบหมายให้พาณิชย์จังหวัดช่วยประชาสัมพันธ์ผ่านเสียงตามสายในหมู่บ้านด้วย เพื่อให้ประชาชนได้รับรู้ว่าจะจัดงานที่ไหน และจะได้ไปซื้อสินค้า
รัฐบาลไทย-ข่าวทำเนียบรัฐบาล-พาณิชย์จับมือ ปตท. ขยายร้านหนูณิชย์ในปั๊มน้ำมันทั่วประเทศ
วันพุธที่ 22 กุมภาพันธ์ 2560
พาณิชย์จับมือ ปตท. ขยายร้านหนูณิชย์ในปั๊มน้ํามันทั่วประเทศ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า รัฐบาลให้ความสําคัญในการขับเคลื่อนเศรษฐกิจของประเทศให้มีความเข้มแข็งอย่างยั่งยืนตามยุทธศาสตร์ “ประชารัฐ”
โดยให้ทุกภาคส่วนที่เกี่ยวข้องทั้งภาครัฐ ภาคเอกชน และภาคประชาชน ได้มีส่วนร่วมในการช่วยเหลือประชาชน โดยเฉพาะผู้มีรายได้น้อยเพื่อแบ่งเบาภาระค่าครองชีพ และได้เพิ่มทางเลือกในการซื้อสินค้า ที่จําเป็นต่อการครองชีพได้อย่างเหมาะสม ภายใต้แนวคิด “ฉลาดซื้อ ประหยัดใช้” ดังนั้น เพื่อเป็นการสนับสนุนและผลักดันโครงการจําหน่ายอาหารปรุงสําเร็จ “ร้านอาหารหนูณิชย์” ของกรมการค้าภายใน ในวันนี้ (21 กุมภาพันธ์ 2560) กระทรวงพาณิชย์ โดยกรมการค้าภายในจึงจัดให้มีการลงนามความร่วมมือ (MOU) ระหว่างกรมการค้าภายใน กระทรวงพาณิชย์ และบริษัท ปตท. จํากัด (มหาชน) เพื่อกําหนดให้มีร้านอาหารหนูณิชย์ในสถานีบริการน้ํามันเชื้อเพลิงทั่วประเทศไม่น้อยกว่า 600 สาขา โดยมีคุณสมบัติเบื้องต้นคือราคาไม่เกิน 35 บาท และอาหารอร่อย คุณภาพดี สะอาด ประหยัด
ทั้งนี้ ปตท. และกรมการค้าภายในได้ตกลงร่วมกันที่จะดําเนินการส่งเสริมและพัฒนาองค์ความรู้แก่ผู้เข้าร่วมโครงการในด้านต่างๆ เพื่อพัฒนาการประกอบธุรกิจร้านอาหารปรุงสําเร็จ และจัดทําโฆษณา ประชาสัมพันธ์โครงการในสถานีบริการน้ํามัน ปตท. ตามช่องทางของแต่ละฝ่ายเพื่อให้เป็นที่รู้จักแพร่หลาย โดยกรมการค้าภายในจะสนับสนุนผู้เข้าร่วมโครงการในด้านต่างๆ เช่น วัสดุอุปกรณ์ประชาสัมพันธ์ที่มีตราสัญลักษณ์หนูณิชย์ และให้ห้างแม็คโคร ห้าง Modern Trade และร้านค้าส่งในพื้นที่สนับสนุนวัตถุดิบสําหรับการประกอบอาหารแก่ผู้เข้าร่วมโครงการ
ปลัดกระทรวงพาณิชย์ กล่าวเพิ่มเติมว่า ปัจจุบันมีร้านอาหารเข้าร่วมโครงการหนูณิชย์ ทั่วประเทศ จํานวน 11,809 ราย เป็นเขตกรุงเทพฯ 3,780 ราย ภูมิภาค 8,012 ราย และร้านหนูณิชย์ ในรูปแบบรถขายอาหารเคลื่อนที่ (Food Truck) จํานวน 17 ราย/คัน (ณ วันที่ 20 กุมภาพันธ์ 2560) สําหรับเป้าหมาย ปี 2560 กระทรวงพาณิชย์จะเน้นพัฒนายกระดับคุณภาพร้านอาหารหนูณิชย์ โดยให้ความรู้ด้านเทคนิคการปรุงอาหาร การจัดตกแต่งร้าน การออกแบบเมนูอาหารโดยใช้วัตถุดิบที่หาได้ ในท้องถิ่นราคาประหยัดให้มีคุณภาพดีมากลดหลั่นตามลําดับเป็น A B C รวมทั้งจะมีการจัดประกวดเพื่อคัดเลือกร้านหนูณิชย์ติดดาวให้กับร้านที่มีความอร่อย สะอาดและประชาชนนิยมมากเป็นพิเศษ นอกจากนี้จะขยายจํานวนร้านหนูณิชย์เพิ่มมากขึ้น โดยได้กําหนดเป้าหมายปี 2560 ให้มีร้านหนูณิชย์ ครบ 15,000 ร้าน และรถ Food Truck ไม่น้อยกว่า 35 คันต่อไป
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ รับมอบหมายจาก นรม. เป็นผู้แทนกล่าวปาฐกถาพิเศษ หัวข้อ “บทบาทมหาวิทยาลัยในการพัฒนาเศรษฐกิจของประเทศ” ภายในงาน “มหกรรมวิจัยแห่งชาติ 2560
วันพฤหัสบดีที่ 24 สิงหาคม 2560
รอง นรม. พล.อ.อ.ประจินฯ รับมอบหมายจาก นรม. เป็นผู้แทนกล่าวปาฐกถาพิเศษ หัวข้อ “บทบาทมหาวิทยาลัยในการพัฒนาเศรษฐกิจของประเทศ” ภายในงาน “มหกรรมวิจัยแห่งชาติ 2560
รอง นรม. พล.อ.อ.ประจินฯ รับมอบหมายจาก นรม. เป็นผู้แทนกล่าวปาฐกถาพิเศษ หัวข้อ “บทบาทมหาวิทยาลัยในการพัฒนาเศรษฐกิจของประเทศ” ภายในงาน “มหกรรมวิจัยแห่งชาติ 2560 (Thailand Research Expo 2017)”
วันนี้ (24 สิงหาคม 2560) เวลา 13.30 น. ณ ห้องเวิลด์บอลรูม ชั้น 23 โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ เขตปทุมวัน กรุงเทพฯ พลอากาศเอก ประจิน จั่นตอง รองนายกรัฐมนตรี ได้รับมอบหมายจาก พลเอก ประยุทธ์ จันทร์โอชา นายกรัฐมนตรี เป็นผู้แทนกล่าวปาฐกถาพิเศษ ในหัวข้อเรื่อง “บทบาทมหาวิทยาลัยในการพัฒนาเศรษฐกิจของประเทศ” ภายในงาน “มหกรรมวิจัยแห่งชาติ 2560 (Thailand Research Expo 2017)”
โอกาสนี้ รองนายกรัฐมนตรี กล่าวว่า บทบาทของมหาวิทยาลัยในการพัฒนาเศรษฐกิจของประเทศนั้นมีความสําคัญอย่างยิ่ง เพราะการศึกษามีส่วนสําคัญอย่างมากที่จะช่วยสร้างบุคลากรทางด้านงานวิจัยและการประดิษฐ์ ส่งเสริมการสร้างบุคลากรในสาขาที่ขาดแคลน ซึ่งจะส่งผลให้งานทางด้านการวิจัยและการประดิษฐ์มีการพัฒนา โดยจะส่งผลทําให้เกิดเป็นกลไกสําคัญในการสร้างความเปลี่ยนแปลงให้กับสังคมและเศรษฐกิจ ซึ่งจะเกิดการสร้างองค์ความรู้ใหม่ แนวทางใหม่ ทฤษฎีใหม่ หรือชิ้นงานใหม่ ๆ โดยเป็นการสร้างฐานสติปัญญาในการพัฒนาให้กับประเทศได้ อีกทั้งยังสามารถนําไปสร้างมูลค่าในเชิงพาณิชย์ได้ ซึ่งจะก่อให้เกิดนวัตกรรมที่สามารถสร้างผลประโยชน์ให้เกิดขึ้นทั้งอาจเป็นตัวเงิน หรือไม่เป็นตัวเงินโดยตรงก็ได้
รองนายกรัฐมนตรีได้กล่าวย้ําว่า การพัฒนาให้ผลงานที่เกิดจากการวิจัย และการประดิษฐ์คิดค้นได้ถูกนําไปพัฒนาปรับปรุงให้นําไปสู่นวัตกรรมซึ่งสามารถสร้างประโยชน์ในเชิงเศรษฐกิจ (Economic Benefits) ขึ้นมาได้ ซึ่งนโยบายรัฐบาล นําโดยพลเอก ประยุทธ์จันทร์โอชา นายกรัฐมนตรี ได้ให้ความสําคัญกับการขับเคลื่อนการพัฒนาประเทศ และลดความเหลื่อมล้ําทางสังคมด้วยผลงานวิจัยและนวัตกรรม และนําประเทศไปสู่ “ประเทศไทย 4.0” อย่างเป็นรูปธรรม
รองนายกรัฐมนตรีได้กล่าวเน้นในตอนท้ายของการปาฐกถาครั้งนี้ว่า มหาวิทยาลัยต้องมีบทบาทสําคัญอย่างยิ่งในการสนับสนุนและผลักดันให้ผลงานวิจัย และผลงานประดิษฐ์คิดค้นสามารถนําไปสู่การพัฒนาก่อให้เกิดการสร้างมูลค่าและคุณค่าอันเป็นประโยชน์กับประเทศผ่านรูปแบบในกิจกรรมต่าง ๆ ที่ชัดเจนเช่น การพัฒนาต่อยอดผลงานวิจัย การสนับสนุนการนําเสนอผลงานวิจัย ผลงานประดิษฐ์คิดค้นในเวทีระดับชาติและระดับนานาชาติ ซึ่งจากผลการดําเนินงานที่ผ่านมา ปรากฎผลสําเร็จเป็นอย่างดียิ่ง ในส่วนของนวัตกรรมนั้นได้ให้ความสําคัญกับการผลักดันการวิจัยที่มีอยู่ ไปสู่การใช้ประโยชน์ทั้งในภาครัฐและภาคเอกชนอย่างจริงจัง อันจะเป็นประโยชน์ต่อประเทศ ทั้งในเชิงเศรษฐกิจและสังคม ตามกรอบยุทธศาสตร์การพัฒนาประเทศที่ได้ตั้งเป้าหมายไว้ต่อไป
จากนั้น รองนายกรัฐมนตรี ได้เป็นประธานมอบเกียรติบัตรรับรองวิทยากร “หลักสูตรการพัฒนานักวิจัย” ภาคบรรยาย ครั้งที่ 1/2560 พร้อมทั้งได้ร่วมถ่ายภาพหมู่เป็นที่ระลึก กับผู้ที่ได้รับเกียรติบัตรรับรองวิทยากร อีกด้วย
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมบริจาคเงินเพื่อผู้ป่วยยากไร้ รพ.จุฬาภรณ์ ในโอกาสวันครบรอบ 14 ปี CAT
วันพุธที่ 16 สิงหาคม 2560
กระทรวงดิจิทัลฯ ร่วมบริจาคเงินเพื่อผู้ป่วยยากไร้ รพ.จุฬาภรณ์ ในโอกาสวันครบรอบ 14 ปี CAT
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ร่วมแสดงความยินดีกับ บริษัท กสท โทรคมนาคม จํากัด (มหาชน) หรือ CAT เนื่องในโอกาสวันครบรอบ 14 ปี ก้าวสู่ปีที่ 15 แห่งการจัดตั้งบริษัทฯ โดยมีคณะผู้บริหาร CAT ให้การต้อนรับ ในโอกาสนี้กระทรวงดิจิทัลฯ ยังได้ร่วมกับ CAT ในการบริจาคเงินเพื่อผู้ป่วยยากไร้ โรงพยาบาลจุฬาภรณ์ อีกด้วย เมื่อวันที่ 15 สิงหาคม 2560 ณ อาคารบริหาร 2 ชั้น 1 บมจ.กสท โทรคมนาคม สํานักงานใหญ่ ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-รมว.ยุติธรรม แถลงกรณีการแต่งตั้ง พันตำรวจโท กรวัชร์ ปานประภากร ผู้ตรวจราชการกระทรวงยุติธรรม รักษาราชการแทนอธิบดีกรมสอบสวนคดีพิเศษ
วันจันทร์ที่ 24 กุมภาพันธ์ 2563
รมว.ยุติธรรม แถลงกรณีการแต่งตั้ง พันตํารวจโท กรวัชร์ ปานประภากร ผู้ตรวจราชการกระทรวงยุติธรรม รักษาราชการแทนอธิบดีกรมสอบสวนคดีพิเศษ
รมว.ยุติธรรม แถลงกรณีการแต่งตั้ง พันตํารวจโท กรวัชร์ ปานประภากร ผู้ตรวจราชการกระทรวงยุติธรรม รักษาราชการแทนอธิบดีกรมสอบสวนคดีพิเศษ
ในวันศุกร์ที่ ๒๑ กุมภาพันธ์ ๒๕๖๓ เวลา ๑๑.๐๐ น. ณ บริเวณด้านหน้าห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม แถลงกรณีการแต่งตั้ง พันตํารวจโท กรวัชร์ ปานประภากร ผู้ตรวจราชการกระทรวงยุติธรรม รักษาราชการแทนอธิบดีกรมสอบสวนคดีพิเศษ
รัฐมนตรีว่าการกระทรวงยุติธรรม กล่าวว่า เนื่องจาก พ.ต.อ.ไพสิฐ วงศ์เมือง อธิบดีกรมสอบสวนคดีพิเศษ มีอาการป่วยต้องเข้ารับการรักษาในโรงพยาบาลอย่างต่อเนื่อง และไม่สามารถปฏิบัติหน้าที่ได้นานกว่า ๑ เดือน ตนจึงได้หารือกับผู้เกี่ยวข้องแล้วเห็นตรงกันว่า พ.ต.ท.กรวัชร์ ปานประภากร ผู้ตรวจราชการกระทรวงยุติธรรม มีความเหมาะสม เพราะเคยดํารงตําแหน่งรองอธิบดีกรมสอบสวนคดีพิเศษ และ พ.ต.อ.ไพสิฐฯ มีความประสงค์ไปในทางเดียวกัน ยืนยันไม่มีข้อขัดแย้งหรือปัญหาใดๆ
รัฐบาลไทย-ข่าวทำเนียบรัฐบาล-สธ.ส่งผู้ตรวจราชการช่วยเหลือครอบครัวผอ.รพ.สต.เสียชีวิตที่ จ.กาญจนบุรี
วันอังคารที่ 23 มกราคม 2561
สธ.ส่งผู้ตรวจราชการช่วยเหลือครอบครัวผอ.รพ.สต.เสียชีวิตที่ จ.กาญจนบุรี
กระทรวงสาธารณสุข มอบผู้ตรวจราชการกระทรวง ลงพื้นที่ให้กําลังใจ ดูแลช่วยเหลือครอบครัว และติดตามคดีการเสียชีวิตผู้อํานวยการโรงพยาบาลส่งเสริมสุขภาพตําบลบ้านปลายนาสวน อ.ศรีสวัสดิ์ จ.กาญจนบุรี
วันนี้ (23 มกราคม 2561) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีผู้อํานวยการโรงพยาบาลส่งเสริมสุขภาพตําบลบ้านปลายนาสวน อ.ศรีสวัสดิ์ จ.กาญจนบุรี ถูกทําร้ายเสียชีวิตเมื่อวานนี้ (22 มกราคม 2561) ว่า นายแพทย์เจษฎา โชคดํารงสุข ปลัดกระทรวงสาธารณสุข กําชับให้ติดตามความคืบหน้าอย่างใกล้ชิด ได้มอบให้นายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุข และนายแพทย์สาธารณสุขจังหวัดกาญจนบุรี ลงพื้นที่ให้กําลังใจครอบครัว มอบเงินช่วยเหลือเบื้องต้น และดูแลช่วยเหลือเรื่องการจัดงานบําเพ็ญกุศล การจัดการสิทธิประโยชน์ต่างๆ รวมทั้งการจัดการเรื่องคดีร่วมกับเจ้าหน้าที่ตํารวจ เบื้องต้นได้รับรายงานผลชันสูตรคาดว่าเสียชีวิตจากการถูกวัตถุไม่มีคมทุบที่ศีรษะ และส่งศพตรวจสาเหตุการเสียชีวิตที่สถาบันนิติเวช รพ.ตํารวจแล้ว
นายแพทย์โอภาสกล่าวต่อว่า สําหรับมาตรการความปลอดภัยของเจ้าหน้าที่สาธารณสุขที่ทํางาน ในโรงพยาบาลส่งเสริมสุขภาพตําบล จะประสานงานกับหน่วยงานด้านความมั่นคงเพื่อดูแล สร้างขวัญกําลังใจเจ้าหน้าที่ที่ปฏิบัติงานในพื้นที่ต่อไป
รัฐบาลไทย-ข่าวทำเนียบรัฐบาล-ปลัด ศธ. ร่วมพิธีมอบรางวัลเชิดชูเกียรติ MOE AWARDS
วันอังคารที่ 27 มิถุนายน 2560
ปลัด ศธ. ร่วมพิธีมอบรางวัลเชิดชูเกียรติ MOE AWARDS
ดร.ชัยพฤกษ์ เสรีรักษ์ ปลัดกระทรวงศึกษาธิการ ร่วมพิธีมอบรางวัลเชิดชูเกียรติ MOE AWARDS  ปีการศึกษา 2558 โดยมี หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธาน เมื่อวันจันทร์ที่ 26 มิถุนายน 2560 ณ หอประชุมพุทธมณฑล จังหวัดนครปฐม
ปลัด ศธ. ร่วมพิธีมอบรางวัลเชิดชูเกียรติ MOE AWARDS
ข่าวทั้งหมด
ดร.ชัยพฤกษ์ เสรีรักษ์ ปลัดกระทรวงศึกษาธิการ ร่วมพิธีมอบรางวัลเชิดชูเกียรติ MOE AWARDS ปีการศึกษา 2558 โดยมี หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธาน เมื่อวันจันทร์ที่ 26 มิถุนายน 2560 ณ หอประชุมพุทธมณฑล จังหวัดนครปฐม
ปลัดกระทรวงศึกษาธิการ กล่าวรายงานว่า ตามพระราชบัญญัติการศึกษาแห่งชาติ พ.ศ. 2542 ได้กําหนดให้กระทรวงศึกษาธิการ ดําเนินการจัดกระบวนการเรียนรู้เพื่อความเจริญงอกงามของบุคคลและสังคม โดยการถ่ายทอดความรู้ การฝึกอบรม การสืบสานวัฒนธรรม การสร้างสรรค์ จรรโลงความก้าวหน้าทางวิชาการ การสร้างองค์ความรู้อันเกิดจากสภาพแวดล้อม สังคม การเรียนรู้ และปัจจัยเกื้อหนุนให้บุคคลเรียนรู้ต่อเนื่องตลอดชีวิต สามารถอยู่ร่วมกับผู้อื่นได้อย่างมีความสุข
กระทรวงศึกษาธิการ จึงได้กําหนดหลักเกณฑ์และแนวทางให้มีการยกย่องเชิดชูเกียรติบุคลากร หน่วยงาน สถานศึกษา และโครงการดีเด่นในส่วนกลาง และระดับเขตพื้นที่ ซึ่งเป็นผู้ที่ปฏิบัติหน้าที่ราชการด้วยความอุตสาหะ ทุ่มเท เสียสละ และมีผลงานเป็นที่ประจักษ์เข้ารับรางวัล MOE AWARDS ปีการศึกษา 2558 แบ่งเป็นประเภทบุคคล ประเภทสถานศึกษา ประเภทหน่วยงาน และประเภทโครงการ จํานวน 5 สาขา ได้แก่
1. สาขาป้องกันและแก้ไขปัญหายาเสพติดในสถานศึกษา
2. สาขาหลักปรัชญาของเศรษฐกิจพอเพียง
3. สาขาส่งเสริมคุณธรรม จริยธรรม
4. สาขาอนุรักษ์มรดกไทย
5. สาขาเทิดทูนสถาบันชาติ ศาสนา และพระมหากษัตริย์
ในปีการศึกษา 2558 มีผลงานที่เสนอทั้งสิ้น 4,440 ผลงาน ซึ่งผ่านการประเมินตามหลักเกณฑ์ระดับดีเด่น จํานวน 2,578 ผลงาน
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ กล่าวแสดงความยินดีกับผู้บริหารหน่วยงาน ผู้บริหารสถานศึกษา ครู และบุคลากร ที่ได้รับรางวัลในวันนี้ พร้อมทั้งขอให้ครูอาจารย์ทุกท่านมีจิตใจที่เข้มแข็ง อย่าท้อแท้ หรือนําความเศร้าโศกเข้าใจกัดกินจิตใจจนไม่อยากปฏิบัติหน้าที่ราชการ ครูนั้นเป็นอาชีพที่ทรงเกียรติ ขอให้มุ่งมั่นทําหน้าที่ปลูกฝังเด็กและเยาวชนของชาติ ให้มีพื้นฐานทางความคิด มีทัศนคติที่ถูกต้องต่อบ้านเมือง มีพื้นฐานชีวิตที่มั่นคง มีคุณธรรม มีงานทํา มีอาชีพ และเป็นพลเมืองดีตามพระราชดํารัสและพระราชปณิธานของพระบาทสมเด็จพระปรมินทรมหาภูมิพลอดุลยเดช และพระบรมราโชบายด้านการศึกษาของสมเด็จพระเจ้าอยู่หัวมหาวชิราลงกรณบดินทรเทพยวรางกูร
ปารัชญ์/สรุป
ธนภัทร/ภาพ
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรีแนะนำรองโฆษกฯ  ชูทีมเวิร์คเน้นสื่อสารอย่างสร้างสรรค์
วันพุธที่ 21 สิงหาคม 2562
โฆษกประจําสํานักนายกรัฐมนตรีแนะนํารองโฆษกฯ  ชูทีมเวิร์คเน้นสื่อสารอย่างสร้างสรรค์
โฆษกประจําสํานักนายกรัฐมนตรีแนะนํารองโฆษกฯ  ชูทีมเวิร์คเน้นสื่อสารอย่างสร้างสรรค์
วันนี้ (21 สิงหาคม 2562) เวลา 14.00 น. ณ ตึกนารีสโมสร ทําเนียบรัฐบาล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี แถลงแนะนํานางสาวรัชดา ธนาดิเรก และนางสาวไตรศุลี  ไตรสรณกุล รองโฆษกประจําสํานักนายกรัฐมนตรี เน้นการสื่อสารรัฐบาลสองทาง ทั้งการทํางานของรัฐบาลและรับฟังเสียงสะท้อนจากประชาชนโดยตรง
โฆษกประจําสํานักนายกรัฐมนตรี กล่าวถึงการประชุมคณะรัฐมนตรีมีมติแต่งตั้งนางสาวรัชดา ธนาดิเรก และนางสาวไตรศุลี ไตรสรณกุล ให้ดํารงตําแหน่งรองโฆษกประจําสํานักนายกรัฐมนตรี วันนี้ขอโอกาสแนะนํา 3 นารีทีมโฆษก ฯ กับพี่น้องสื่อมวลชน ซึ่งนายกรัฐมนตรีกําชับเรื่องการแบ่งงานให้เน้นการทํางานภาพรวมของรัฐบาล เพราะหัวใจหลักคือการสื่อสารการทํางานของรัฐบาล โดยโฆษกรัฐบาลต้องเป็นกระบอกเสียงสื่อสารการทํางานของรัฐบาลไปยังพี่น้องประชาชน และเป็นกลไกหนึ่งในการรับฟังเสียงสะท้อนจากประชาชนโดยตรงทั้งนี้ ขอให้สื่อมวลชนติดตามการแถลงข่าวของทีมโฆษกฯ มั่นใจจะไม่มีการแบ่งแยกการทํางานหรือผลงานของพรรคไหนไม่ว่าจะมาจากพรรคใดก็ตาม บางประเด็นโฆษกฯหรือรองโฆษกฯ ที่ดูแลเฉพาะกระทรวงจะช่วยกันเสริมในรายละเอียดอีกด้วย
ผู้ช่วยศาสตราจารย์รัชดา ธนาดิเรก รองโฆษกประจําสํานักนายกรัฐมนตรี กล่าวถึงเป้าหมายการทํางานของโฆษกประจํารัฐบาลว่า เน้นความเป็นเอกภาพและการทํางานเพื่อประชาชน โดยพร้อมร่วมมือกันกับโฆษกประจํากระทรวงต่างๆ ให้การทํางานเกิดประสิทธิภาพและสร้างสรรค์ มีภาพลักษณ์เชิงบวก นอกจากนี้ยังจะเข้าถึงประชาชนในพื้นที่ต่างๆ เพื่อให้คําตอบแก่ประชาชนให้มากที่สุด โดยจะเป็นสื่อกลางสะท้อนเสียงของประชาชนถึงรัฐบาลด้วย
จากนั้น นางสาวไตรสุลี ไตรสรณกุล รองโฆษกประจําสํานักนายกรัฐมนตรี กล่าวขอบคุณนายกรัฐมนตรีและพรรคภูมิใจไทยที่ให้โอกาสทําหน้าที่ในฐานะรองโฆษกประจําสํานักนายกรัฐมนตรี มีความภูมิใจและจะตั้งใจทํางานอย่างเต็มที่ เน้นความเป็นเอกภาพ สร้างผลงานเพื่อประชาชนอย่างดีที่สุด
โอกาสนี้ โฆษกประจําสํานักนายกรัฐมนตรี กล่าวว่านายกรัฐมนตรีกําชับงานประชาสัมพันธ์นโยบายของรัฐบาล โดยอยากให้ประชาชนเข้าถึงการสื่อสารทุกช่องทาง โดยเฉพาะการขยายช่องทางการสื่อสารทั้งโซเชียลมีเดีย ช่องทางของทีวี สื่อออนไลน์ต่างๆ พร้อมกันนี้ กล่าวให้ติดตามรายการ“Government Weekly” เผยแพร่ในรูปแบบ Facebook live ทางเพจไทยคู่ฟ้า ทุกวันศุกร์ เวลา 15.00 น. ศุกร์นี้ พร้อมพบกับโฆษกประจําสํานักนายกรัฐมนตรีและรองโฆษกประชาสํานักนายกรัฐมนตรีมาเล่าเรื่องต่างๆ
หลังจากนั้น โฆษกประจําสํานักนายกรัฐมนตรีและรองโฆษกประจําสํานักนายกรัฐมนตรี ได้ร่วมพูดคุยกับสื่อมวลชนประจําทําเนียบอย่างเป็นกันเอง
-----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือไมโครซอฟท์ ดึงเทคโนโลยีช่วยส่งเสริมการค้าขายออนไลน์ ลดต้นทุน เพิ่มรายได้
วันจันทร์ที่ 2 กันยายน 2562
รมว.กระทรวงดิจิทัลฯ หารือไมโครซอฟท์ ดึงเทคโนโลยีช่วยส่งเสริมการค้าขายออนไลน์ ลดต้นทุน เพิ่มรายได้
รมว.กระทรวงดิจิทัลฯ หารือไมโครซอฟท์ ดึงเทคโนโลยีช่วยส่งเสริมการค้าขายออนไลน์ ลดต้นทุน เพิ่มรายได้
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม และนายณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (DEPA) ร่วมประชุมหารือกับ บริษัท ไมโครซอฟท์ (ประเทศไทย) จํากัด ณ ห้อง Digital1 ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 30 สิงหาคม 2562 โดยที่ประชุมมีสาระสําคัญ ดังนี้ 1.) รมว.กระทรวงดิจิทัลฯ เชิญชวนให้บริษัทฯ เข้าร่วมเป็นส่วนหนึ่งของ Thailand Digital Valley ของ DEPA ซึ่งจะเป็นพื้นที่พัฒนานวัตกรรมแห่งอนาคตต่อไป 2.) ขอให้ทางบริษัทฯ ร่วมสนับสนุนด้านเทคโนโลยีและนวัตกรรมของกระทรวงฯ รวมทั้งการพัฒนาและปรับปรุงกระบวนการทํางานของภาครัฐต่าง ๆ และเพื่อส่งเสริมความเป็นอยู่ของประชาชนโดยตรง จึงขอความร่วมมือให้บริษัทฯ ร่วมกับกระทรวงฯ นําเทคโนโลยีเพื่อช่วยเหลือภาคการเกษตร ซึ่งจะทําให้ประชาชนสามารถประยุกต์นําเทคโนโลยีมาใช้ให้เกิดประโยชน์ และเกิดการแก้ปัญหาทั้ง ecosystem ได้ทั้งระบบ
*******************
รัฐบาลไทย-ข่าวทำเนียบรัฐบาล-รมว.รง.เดินหน้า ช่วยเหลือผู้ประกันตนทุกรูปแบบ
วันอังคารที่ 31 มีนาคม 2563
รมว.รง.เดินหน้า ช่วยเหลือผู้ประกันตนทุกรูปแบบ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เดินหน้าช่วยเหลือแรงงาน ผู้ประกันตน สั่งการสํานักงานประกันสังคมออกมาตรการเยียวยาเร่งด่วน และปรับปรุงมาตรการเพื่อให้สอดคล้องกับสถานการณ์ภาวะวิกฤตการแพร่ระบาดจากเชื้อไวรัสโควิด-19 อย่างต่
หม่อมราชวงศ์จัตุมงคลฯ เปิดเผยว่า นับตั้งแต่เกิดภาวะพบผู้ติดเชื้อโควิด-19 ในประเทศไทย จนกระทั่งยกระดับสถานการณ์เป็นภาวะวิกฤต ตนได้สั่งการทุกหน่วยงานในกระทรวงแรงงาน ให้วางมาตรการเพื่อช่วยเหลือแรงงาน ซึ่งในส่วนของสํานักงานประกันสังคมมาตรการที่ออกมา และผ่านคณะรัฐมนตรีไปแล้วคือ
1. การลดอัตราเงินสมทบนายจ้าง และลูกจ้างมาตรา 33, 39
- ผู้ประกันตนได้รับประโยชน์รวมทั้งสิ้น 13,346,143 ราย
2. การขยายระยะเวลาการนําส่งเงินสมทบให้แก่นายจ้าง และผู้ประกันตนมาตรา 33, 39
- นายจ้างได้รับประโยชน์ 488,226 ราย
- ผู้ประกันตนมาตรา 39 ได้รับประโยชน์ 1,653,714 ราย
3. การเพิ่มสิทธิประโยชน์กรณีว่างงานอันเนื่องมาจากเหตุสุดวิสัย ทั้งยังเพิ่มสิทธิไปถึง กรณีว่างงานเนื่องมาจากกรณีถูกเลิกจ้าง และลาออกเอง
4. การส่งเสริมให้มีการจ้างงาน โดยขยายระยะเวลาโครงการสินเชื่อเพื่อส่งเสริมการจ้างงาน วงเงิน 30,000 ล้านบาท
5. การดูแลรักษา ให้สํานักงานประกันสังคมดําเนินการ เพิ่มสิทธิการรักษาแก่ผู้ประกันตนที่อยู่ในกลุ่มเสี่ยง และผู้ประกันตนที่ป่วยด้วยโรคติดเชื้อ โควิด-19 เท่าเทียมกับการรักษาทั้ง 3 กองทุน
หม่อมราชวงศ์จัตุมงคลฯ กล่าวต่อว่า มาตรการดังกล่าวได้ดําเนินการแล้ว เหลือเพียงกระบวนการบังคับใช้แต่จากการติดตามสถานการณ์อย่างใกล้ชิด พบว่าสถานการณ์แพร่กระจายของไวรัส ยังคงต่อเนื่อง ตนยังได้ปรับเพิ่มมาตรการเพื่อช่วยเหลือแรงงาน และผู้ประกันตนเพิ่มมากขึ้น ล่าสุด เมื่อวันอาทิตย์ที่ 29 มีนาคม 2563 ตนได้ประชุมวางหลักการแก้กฎกระทรวงเพื่อเยียวยาลูกจ้าง ผู้ประกันตน กําหนดหลักเกณฑ์เพื่อให้ผู้ประกันตนมีสิทธิได้รับประโยชน์ทดแทนในกรณีว่างงานจากเหตุสุดวิสัยไม่ต่ํากว่าเดือนละ 5,000 บาท ซึ่งในเรื่องนี้จะนําเข้าที่ประชุมคณะรัฐมนตรีเพื่อพิจารณาโดยเร็วที่สุด
ในการนี้ ผู้สื่อข่าวยังสอบถาม นายทศพล กฤตวงศ์วิมาน เลขาธิการสํานักงานประกันสังคม กรณีการนําส่งเงินสมทบของสถานประกอบการ และผู้ประกันตน รวมทั้งการยื่นขอรับสิทธิประโยชน์ ในสถานการณ์แพร่ระบาดของเชื้อไวรัสโควิด-19 อย่างไรให้ปลอดภัย นายทศพลฯ ได้ชี้แจงว่า สํานักงานประกันสังคมมีช่องทางให้บริการทางอิเล็กทรอนิกส์ ในการที่สถานประกอบการ และผู้ประกันตน สามารถเข้าไปใช้บริการได้ รายละเอียดปรากฏอยู่ใน www.sso.go.th